Наши възпитаници с медали от Тайланд

3 медала - 2 сребърни и един бронзов спечелиха младите математици, възпитаници на казанлъшката Математическа гимназия „Никола Обрешков“ в световната математическа олимпиада – TIMО, провеждана в Тайландската столица Бангкок.

Със сребърни медали са Александър Проданов - от 8 клас и Даниел Бояджиев от 6 клас. Бронзът е за деветокласникът Стелиян Иванов.

Състезанието се проведе в 11 възрастови групи за 2 часа върху 30 задачи.

Трите момчета са част от българския национален отбор, който представя България в престижното математическо световно състезание, което има славата на форум, търсещ млади и перспективни световни учени в областта на математиката и физиката. Подготовката им за участие в световната олимпиада по математика е дело на учителят от ППМГ „Никола Обрешков“ Евгени Георгиев.

Българският отбор в Тайланд е от 48 човека, като една трета от тях – 15 са млади математици от Старозагорска област. 14 от тях са с медали от Тайландската олимпиада - 9 сребърни и 5 бронзови медала, а един е с поощрителна грамота.

В Тайландската математическа олимпиада участват на финала 1500 най-добри математици от 12 страни.

Участието на Александър Проданов и Стилиян Иванов в Тайландската олимпиада стана възможно благодарение оказаната финансова помощ от Община Казанлък, Ротари клуб Казанлък, Училищното Настоятелство към ППМГ и самата гимназия.